作者：晁端礼
词牌/韵律：上林春・一落萦

paragraphs: 伊洛清波，嵩山秀色，共与皇家为瑞。
挺生异质，亲逢盛旦，簪缨旧传家世。
雁炉烟里，罩一段、照人清气。
灿金章、映紫绶，自是真官标致。
把朝廷缙绅屈指。
有谁人似得，多才多艺。
片言悟主，封侯赐璧，君王自为知己。
暂来卧治。
况廊庙、正多虚位。
看登庸，辅圣主、万年康济。